डॉक सारांशित करण्यासाठी: तुषार देशपांडे

फर्स्ट क्लास क्रिकेटमध्ये मुंबई संघाचा अविभाज्य भाग असलेल्या तुषारची आयपीएल स्पर्धेत खेळण्याची पहिलीच वेळ आहे. 

अचूक टप्प्यावर चांगल्या वेगाने बॉलिंग करू शकणारा बॉलर अशी ओळख तुषारने मुंबईकरता खेळताना तयार केली आहे. बॉलिंग चांगली करत असला तरी नोबॉलच्या समस्येने तुषारला आणि मुंबईला सतवलं होतं. मात्र कोचच्या मार्गदर्शनाखाली तुषारने नोबॉल पडणार नाहीत यासाठी काळजी घ्यायला सुरुवात केली. 

दिल्ली कॅपिटल्स संघात ऑस्ट्रेलियाचे माजी कॅप्टन रिकी पॉन्टिंग आणि बॉलिंग कोच अनुभवी बॉलर रायन हॅरिस यांच्या मार्गदर्शनातून शिकण्याची संधी तुषारला मिळाली आहे. 

यंदाच्या आयपीएल हंगामात मुंबई, महाराष्ट्र आणि विदर्भचे 20 खेळाडू सहभागी होत आहेत. यशस्वी जैस्वाल, ऋतुराज गायकवाड यांच्यापाठोपाठ तुषार देशपांडेला पदार्पणाची संधी मिळाली आहे. 

दर्शन नालकांडे, दिग्विजय देशमुख हे दोघेही यंदाच्या आयपीएलमध्ये आहेत. एकूणच आयपीएल स्पर्धेत महाराष्ट्राचा टक्का वाढतोय. यंदाच्या हंगामातील मुंबई, महाराष्ट्र तसंच विदर्भसाठी खेळणाऱ्या खेळाडूंचा आढावा.   

1.रोहित शर्मा (मुंबई इंडियन्स)

इंडियन प्रीमिअर लीग स्पर्धेत नियमितपणे धावांची टांकसाळ उघडणारा बॅट्समन. रोहित शर्माकडे नेतृत्व सोपवल्यानंतरच मुंबई इंडियन्सचं नशीब उघडलं आणि त्यांनी तब्बल चारवेळा जेतेपदावर नाव कोरलं आहे. 

सुरुवातीच्या हंगामात रोहित डेक्कन चार्जर्सकडून खेळायचा. बॅटिंगबरोबरंच तो बॉलिंगही करायचा. डेक्कनकडून खेळताना त्याच्या नावावर हॅट्रिक आहे. मुंबई इंडियन्सच्या ताफ्यात दाखल झाल्यानंतर रोहितवरची जबाबदारी वाढली. 

आयपीएलमध्ये सर्वाधिक रन्स करणाऱ्यांच्या यादीत रोहित शर्मा तिसऱ्या स्थानी आहे.

देशी, विदेशी, यंग-सीनियर्स अशा सगळ्या खेळाडूंची मोट बांधण्याचं काम रोहितनं केलं. म्हणूनच आयपीएलच्या यशस्वी कॅप्टन्समध्ये त्याचं नाव आदरानं घेतलं जातं. आयपीएल स्पर्धेत सर्वाधिक रन्स करणाऱ्यांच्या यादीत रोहित तिसऱ्या स्थानी आहे. यावरून त्याच्या सातत्यपूर्ण बॅटिंगची कल्पना यावी. दडपणाच्या क्षणी शांत राहून डावपेचांची अंमलबजावणी करण्यात रोहित निष्णात आहे.   

2.अजिंक्य रहाणे (दिल्ली कॅपिटल्स) 

भारताच्या टेस्ट टीमचा आधारस्तंभ असलेला अजिंक्य ट्वेन्टी-२० प्रकारातही आपलं वजन राखून आहे. मुंबई इंडियन्स, रायझिंग पुणे सुपरजायंट्स, राजस्थान रॉयल्स आणि आता दिल्ली कॅपिटल्स असा अजिंक्यचा आयपीएल प्रवास...\nडॉक सारख्याच भाषेत सारांश:
दिल्ली कॅपिटल्स संघाने राजस्थानविरुद्धच्या लढतीसाठी तुषार देशपांडेला पदार्पणाची संधी दिली आहे.